Polisie lê beslag op miljoene rand se perlemoen | Maroela Media
Polisie lê beslag op miljoene rand se perlemoen
Die polisie in Kaapstad het beslag gelê op 16 bokse met gedroogde perlemoen én afgekom op ‘n onwettige aanleg waar die perlemoen verwerk word. (Foto: SAPD)
Die polisie in Kaapstad het beslag gelê op amper 350 kg gedroogde perlemoen met ŉ geraamde straatwaarde van nagenoeg R2 miljoen.
Sers. Noloyiso Rwexana, polisiewoordvoerder, het gesê lede van Kaapstad se honde-eenheid was gister met ŉ verkiesingspatrollie besig toe hulle agterdogtig geraak het oor ŉ bakkie wat pas by ŉ pakhuis uitgery het.
“Omstreeks 15:15 het hulle die voertuig deursoek en 16 verseëlde bokse met gedroogde perlemoen gevind,” het Rwexana gesê.
Die polisielede het ook die pakhuis deursoek en afgekom op ŉ onwettige aanleg waar perlemoen gedroog word. Daar is beslag gelê op verskeie stukke toerusting, onder meer ŉ groot staalkookpot, gasbottels, pype en branders, waaiers, verhitters, droograkke en sakke met sout.
ŉ Chinese burger (25) is in hegtenis geneem ingevolge die beweerde oortreding van die Wet op Lewende Mariene Hulpbronne. Hy sal na verwagting môre in die Bellville-landdroshof verskyn.
Kaapstad perlemoen polisie
Boer op plaas naby Dendron aangeval
OVK gaan oudit van stemproses doen
Wie sal Tongaat Hulett red?
Daar is seker nie beter polisie in die wêreld soos in SA, natuurlik net as dit by perlemoen en perlemoen stropers kom nie
Dis maar moeilik om met ons ellelange kuslyn perlemoenstropers vas te vat. Ons lees bykans weekliks van miljoene rande se perlemoen wat op af gekom is. Daar is eintlik nie ‘n manier hoe mens voorkomend kan optree nie, buiten om iets aanlokliker vir hulle daar te stel waarin hulle eerder sal belangstel. Dus is die enigste alternatief of die manne vas te vat na die daad gepleeg is en dan op die fonds beslag te lê. Nou ja, dan is die skade klaar gedoen.
Dis laat my aan stropers van renosterhoring en die boere dink wat wil bewaar deur met renosters te boer. Ingelyks as hulle met perlemoen sou “boer” sal die mark nooit versadig word nie.
Paul · 1 maand gelede
Dit is al rede hoekom die Chinese so lief is vir S A en dit is om te kom stroop aan alles wat vir hulle belangrik is. Die SA regering het dit nog nie agter gekom nie of werk saam
As jy ‘n slang wil dood moet jy sy kop afkap , en dit sal soos al die ander georganiseerde misdaad in die land , nooit gebeur nie .
SêMaarNet · 1 maand gelede
Die polisie verkoop natuurlik die perlemoen wat afgevat is op veiling en maak derduisende rande daaruit. Hoekom dan die stropers stop voor hulle dit uithaal? – dit is net nie winsgewend nie…
Jy is heeltemal reg hoekom plaasaanvalle verhoed as jy net kastig n moord kan ondersoek ,polisie is ons nr1 vyand.